Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: módosításáról rendelkező 1996. évi LXI. törvény) is — nem az
Paragraph Index: 396

1. cikke szerint „Minden természetes vagy jogi személynek joga van javai tiszteletben tartásához. Senkit sem lehet tulajdonától megfosztani, kivéve, ha ez közérdekből és a törvényben meghatározott feltételek, valamint a nemzetközi jog általános elvei szerint történik. Az előző bekezdésben foglaltak nem korlátozzák az államok jogát olyan törvények alkalmazásában, melyeket szükségesnek ítélnek a javaknak a köz érdekében történő használatának szabályozása, illetőleg adók, más közterhek vagy pénztartozások megfizetésének biztosítása céljából.” Az országgyűlési biztos általános helyettesének vizsgálatából egyértelműen kiderült, hogy panaszos tulajdonosi jogaiban való korlátozása és ezáltal hátrányos megkülönböztetése nem nyomós közérdek, hanem szomszédja magánérdeke. Azonos tulajdonjogokkal bíró személyek azonos élethelyzetekben azonosan kezelendők, egyikük érdeke nem eredményezheti másikuk érdekének teljes figyelmen kívül hagyását, megsértését. A strasbourgi Emberi Jogok Európai Bírósága ítélkezési gyakorlatában hasonló ügyekben nem fogadja el indokolt különbségtételnek az ilyen eseteket. Írországot például azért kellett elmarasztalnia a Bíróságnak, mert nem tudott elfogadható magyarázattal szolgálni abban a tekintetben, hogy miért vonta vissza a kérelmezők építési engedélyét, miközben az ugyanazon körzetben hasonló helyzetben levő más tulajdonosokét érintetlenül hagyta (v. ö. Eur. Court HR, Pince Valley Developments Ltd and Others v. Ireland judgment of 29 November 1991, Series A no. 222). Nem vizsgálva a rendezési terv módosításával kapcsolatos egyéb szempontokat, pl. szakmai megfelelőségét (amelyben megváltozott a korábbi RRT-nek szintén szakmai értékelésen alapuló előírása, mely szerint az utcában a több mint száz éve kialakult állapotot megtartandó értéknek tekintették) kizárólag a megállapított visszásságok jövőbeni elkerülésére ajánlásában az országgyűlési biztos általános helyettese felkérte: — Miskolc Megyei Jogú Város Önkormányzatát, hogy a

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes